Iktatószám:

Megállapodás

fogyatékos személyek nappali ellátásának igénybe vételéről

**1. A megállapodást kötő felek**

A **1. A megállapodást kötő felek**

A megállapodás létrejött egyrészről az Aranyalma Integrált Szociális Intézmény Fejér Vármegye Kristály Szolgáltató Központ (8154 Polgárdi, Somlyói út 2/A.) fogyatékos személyek nappali ellátásának képviseletében Farkas Judit intézményvezető, mint *szolgáltató*,

*másrészről ellátást igénybe vevő:*

Név:

Születési neve:

Születési helye és ideje:

Állampolgársága: magyar

Jogállása (bevándorolt, letelepedett, menekült, hontalan):\_\_\_\_\_\_\_\_\_\_\_\_\_\_\_\_\_\_\_\_

Anyja neve:

Lakcíme:

Tartózkodási helye:

*valamint az ellátást igénybe vevő törvényes képviselője:*

Név/születési neve:

Gondnokkirendelő határozat száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postacím:

Telefon: e-mail:

személyek között a szociális alapszolgáltatás keretében nyújtott **nappali ellátás** igénybevételéről.

**2. Az alapellátás időtartama:**

* határozott
* határozatlan.

Határozott idő esetén az ellátás időtartama:

20\_\_\_\_év \_\_\_\_\_\_\_\_\_\_\_\_\_\_\_hó\_\_\_\_\_\_ napjától 20\_\_\_\_ év\_\_\_\_\_\_\_\_\_\_\_\_\_\_ hó\_\_\_\_\_napjáig.

Határozatlan idő esetén az ellátás kezdő időpontja: 2023. november 1.

Az intézmény az igénybevétel első napjától számított 1hónap próbaidőt köt ki, amely idő alatt a szolgáltatást igénybe vevő intézményi jogviszonya a házirend súlyos megsértése esetén, illetve, ha társaival összeférhetetlen magatartást tanúsít, az intézményi jogviszony egyoldalúan az intézmény részéről felmondásra kerül.

Próbaidő kezdete:

Próbaidő vége:

**3. Az ellátás biztosításának helye:**

**Aranyalma Integrált Szociális Intézmény Fejér Vármegye Kristály Szociális Szolgáltató Központ Polgárdi** (8153 Polgárdi, Somlyói út 2/a).

**4. A nyújtott szolgáltatás tartalma:**

Az intézmény lehetőséget biztosít a napközbeni tartózkodásra, társas kapcsolatokra, alapvető higiéniai szükségletek kielégítésére.

Az ellátást igénybe vevők részére szociális, egészségi, mentális állapotuknak megfelelő, napi életritmust biztosító közösségi programokat szervez.

Az intézmény szolgáltatásai különösen:

* gondozás keretében alapvető higiéniai szükségletek kielégítése, személyes tisztálkodáshoz szükséges megfelelő helyiség biztosítása, segítségnyújtás a higiéniai feladatok ellátásában, szükség szerint egészségügyi alapellátáshoz jutás segítése, a szakellátáshoz való jutás megszervezése, egészségi és mentális állapot figyelemmel kísérése,
* háztartási, vagy háztartást pótló segítségnyújtás keretében segítségnyújtás a mindennapi életvitelben, ügyek intézésében, személyes használatú ruházat mosásának vasalásának biztosítása,
* készségfejlesztés keretében fizikai aktivitás megőrzését célzó foglalkozások biztosítása, beilleszkedést segítő magatartásformák kidolgozása,
* egyéni esetkezelés a problémák megoldására, erőforrások mozgósítása a kitűzött célok eléréséhez,
* lelki és fizikai biztonságot szolgáló felügyelet biztosítása,
* élethelyzetekre vonatkozó, szükségleteknek megfelelő tanácsadás, életvezetés segítése,
* igény szerint az étkeztetés igénybe vételének biztosítása,
* pedagógiai segítségnyújtás keretében lehetőség biztosítása a képességek kiteljesítésére, a fejlődésében egy magasabb szint elérésére szocializációs, pedagógiai, andragógiai eszközökkel,
* gyógypedagógiai segítségnyújtás a funkciózavarok korrekciója és a rehabilitáció érdekében.

**5. Az ellátásért fizetendő térítési díj**

Az ellátásért a szolgáltatást igénybe vevő rendszeres havi jövedelme alapján térítési díjat köteles fizetni, melynek megállapítása a szociális igazgatásról és a szociális ellátásokról szóló 1993. évi III. törvény, a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet, valamint a Szociális és Gyermekvédelmi Főigazgatóság döntése alapján történik. A fizetendő személyi térítési díj összegéről az intézmény vezetője írásos értesítést küld.

A személyi térítési díj évente felülvizsgálatra kerül és a jövedelemvizsgálat, valamint a mindenkori intézményi térítési díj függvényében változik.

**A személyi térítési díjat az igénybevétel napjától havonta utólag számla ellenében, a tárgyhónapot követő nap 10. napjáig kell befizetni az intézmény Magyar Államkincstárnál vezetett, 1029008-00317416 számú számlájára**.

Ha az igénybe vevő az ellátást betegség vagy más ok miatt nem kívánja igénybe venni, a távolmaradást a támogatott lakhatás vezetőjének legalább két munkanappal a távolmaradást megelőzően írásban be kell jelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül, amennyiben erre a jogszabály lehetőséget ad.

Ha az ellátást igénybe vevő/törvényes képviselő a személyi térítési díjnak az intézményvezető által megállapított összegét vitatja, illetve annak csökkentését vagy elengedését kéri, az értesítés kézhezvételétől számított nyolc napon belül az intézmény fenntartójához fordulhat:

**Szociális és Gyermekvédelmi Főigazgatóság**

**Fejér Vármegyei Kirendeltsége,**

**8000 Székesfehérvár, Piac tér 12-14.**

**5. 1. A térítési díj fizetés elmulasztása esetén követendő eljárás**

Amennyiben a térítési díj fizetésére kötelezett a befizetést elmulasztotta, az intézmény vezetője 15 napos határidő megjelölésével a befizetésre kötelezett személyt írásban felszólítja az elmaradt térítési díj befizetésére. Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi, majd negyedévenként tájékoztatja az intézmény fenntartóját a térítési díj hátralék behajtása, vagy a behajthatatlan hátralék törlése érdekében, illetve tájékoztatja az ellátottat a jogviszony intézmény általi felmondásának lehetőségéről.

# 6. A felek jogai és kötelezettségei

## 6. 1. Az ellátást igénybe vevő/törvényes képviselő tudomásul veszi az intézmény vezetőjének:

* az intézményben biztosított ellátás, szolgáltatás tartalmáról és feltételeiről,
* az intézmény által vezetett, az ellátást igénybe vevőt érintő nyilvántartásokról,
* az ellátást igénybe vevő és hozzátartozói közötti kapcsolattartás rendjéről,
* a panaszjog gyakorlásának módjáról,
* az intézmény belső rendjét és az együttélés szabályait tartalmazó Házirendjéről,
* a fizetendő térítési díjról, a teljesítés feltételeiről, a mulasztás következményeiről,
* az ellátást igénybe vevő jogait és érdekeit képviselő társadalmi szervezetekről, így különösen az ellátottjogi képviselő személyéről és elérhetőségéről szóló tájékoztatását.

6.2. Az ellátást igénybe vevő/törvényes képviselő kijelenti, hogy:

* a tájékoztatóban foglaltakat tudomásul vette és tiszteletben tartja,
* adatokat szolgáltat az intézményben az 1993. évi III. törvény alapján vezetett nyilvántartásokhoz, hozzájárul az elektronikus igénybevevői nyilvántartásba történő jelentéshez, valamint hozzájárul személyes adatai kezeléséhez,
* a szociális ellátás jogosultság feltételeit és a jogosult továbbá a közeli hozzátartozója adataiban beállt változásokat haladéktalanul, de legkésőbb 8 napon belül írásban közli az intézmény vezetőjével.

6. 3. Az érdekképviselet és a panasztétel joga

Az ellátást igénybe vevő vagy törvényes képviselője panasszal élhet a jelen megállapodásban foglalt, az intézmény részéről fennálló kötelezettségek teljesítésével kapcsolatban, így különösen:

* az intézmény vezetőjének, dolgozóinak szakmai, titoktartási, valamint érték- és vagyonvédelmi kötelezettségeinek megszegése,
* az ellátást igénybe vevő személyiségi jogainak, kapcsolattartási jogának sérelme,
* az ellátás körülményeit érintő kifogások esetén.

A panasz kivizsgálása az Aranyalma Integrált Szociális Intézmény Fejér Vármegye intézményvezetője feladatkörébe tartozik, aki tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézmény vezetője határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül az intézmény fenntartójához fordulhat (lásd.5. pont) jogorvoslattal.

6.4. Ellátottjogi képviselő

Az ellátottjogi képviselő az ellátást igénybe vevő részére nyújt segítséget jogai gyakorlásában.

Az ellátottjogi képviselő neve: Filotásné Ugrics Katalin

Elérhetősége (Telefon/E- mail): T: +36 20 4899 527

 E: **katalin.ugrics@ijsz.bm.gov.hu**

**7. A Megállapodás megszűnéséről és megszüntetéséről**

Az intézményi jogviszony megszűnik:

1. az intézmény jogutód nélküli megszűnésével,
2. az ellátott halálával
3. határozott idejű intézményi elhelyezés esetén a megjelölt időtartam lejártával, kivéve, ha az elhelyezés időtartamát meghosszabbítják,
4. jelen megállapodás felmondásával.

A megállapodás megszűnésének feltételei

Jelen megállapodás írásban megszüntethető a felek közös megegyezésével. Az ellátott, illetve törvényes képviselője a megállapodás felmondását írásban, indoklás nélkül kezdeményezheti.

Az intézményvezető a megállapodást felmondással, írásban megszünteti, ha:

1. az ellátott másik intézménybe történő elhelyezése indokolt, vagy további intézményi elhelyezése nem indokolt,
2. az ellátott a házirendet súlyosan megsérti,
3. ha 6 hónapon át folyamatosan térítési díj tartozása áll fenn, és a 6. hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését,
4. az ellátott jogosultsága megszűnik.

Ha a jogosultság jogszabályváltozás miatt szűnik meg, a megállapodást a jogszabályban megjelölt időpont (15 nap) időtartamon belül is fel lehet mondani.

A megállapodás a felek megegyezése szerinti időpontban, ennek hiányában alapszolgáltatás esetén 15 nap, bentlakásos intézmény esetén három hónap felmondási idővel szűnik meg. A megállapodás megszűnése, vagy megszüntetése esetén a felek egymással elszámolnak, mely ügylet kiterjed a fizetendő térítési díjakra, és az esetleges hátralékaira, az átadott és átvett tárgyi eszközök átadására.

Az intézmény vezetője a jogviszony megszűntetéséről írásban értesíti a jogosultat, illetve törvényes képviselőjét. Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához fordulhat jogorvoslattal. Ebben az esetben az ellátást változatlan feltételekkel mindaddig biztosítani kell, amíg a fenntartó, illetve a bíróság jogerős és végrehajtandó határozatot nem hoz.

**8. Befejező rendelkezések**

Jelen megállapodásban nem szabályozott kérdésekben a Polgári Törvénykönyv, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

A megállapodás módosítására csak közös megegyezéssel kerülhet sor, ide nem értve a jogszabályváltozás következtében a jelen megállapodás bármely pontját érintő rendelkezés változása, mely szerint a jogszabály-változás következtében a jelenlegi megállapodás bármely pontja helyébe a felek akaratától függetlenül a jogszabály-változással érintett rendelkezés lép.

Alulírottak a jelen megállapodás elolvasása után, mint akaratukat mindenben megegyezőt jóváhagyólag írják alá. Alulírott kijelentem, hogy a megállapodás egy példányát átvettem, és a benne foglaltakat tudomásul vettem.

**Polgárdi, 2023. október 31.**

 **az ellátást igénybe vevő** **törvényes képviselő**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**a szolgáltatást nyújtó intézmény Intézményvezető**

 **vezetője**